REPUBLIKA SRBIJA

NARODNA SKUPŠTINA

01 Broj 06-2/423-21

3. novembar 2021. godine

B e o g r a d

**Z A P I S N I K**

**ČETVRTE SEDNICE DRUGOG REDOVNOG ZASEDANjA**

**NARODNE SKUPŠTINE REPUBLIKE SRBIJE U 2021. GODINI,**

**ODRŽANE 26, 27. I 28. OKTOBRA I 2. I 3. NOVEMBRA 2021. GODINE**

Sednica je počela u 10 časova i 20 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuju 123 narodna poslanika, a primenom elektronskog sistema za glasanje utvrđeno je da su u sali prisutna 152 narodna poslanika, odnosno da je prisutna većina od ukupnog broja narodnih poslanika i da postoje uslovi za rad Narodne skupštine, u smislu člana 88. stav 5. Poslovnika Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Samir Tandir, predsednik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od predsednika Komisije za nestala lica Vlade Republike Srbije, Ministarstva za rad, zapošljavanje, boračka i socijalna pitanja, Ministarstva pravde i Ministarstva unutrašnjih poslova, Nadije Bećiri, predstavnik Poslaničke grupe UJEDINjENA DOLINA - SDA SANDžAKA - od Ministarstva finansija i predsednika Vlade, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) - od predsednika Vlade i Ministarstva spoljnih poslova i Aleksandar Marković, predstavnik Poslaničke grupe „Aleksandar Vučić - za našu decu“ - od Ministarstva kulture i informisanja, Regulatornog tela za elektronske medije i Saveta za štampu.

Predsednik je obavestio da je sprečena da sednici prisustvuje narodni poslanik Justina Pupin Košćal.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Zagorka Aleksić, Svetozar Andrić, Arđend Bajrami, Žarko Bogatinović, Jelisaveta Veljković, Sonja Vlahović, Mladen Grujić, Vladimir Đukanović, Milan Đurica, Ninoslav Erić, Marko Zeljug, Biljana Jakovljević, Marija Jevđić, Dragomir Karić, Elvira Kovač, Jovan Kolundžija, Đorđe Komlenski, Marijana Krajnović, Nataša Ljubišić, Sofija Maksimović, Ljiljana Malušić, Dragan D. Marković, Rajka Matović, Jelena Mijatović, Vuk Mirčetić, Milutin Mrkonjić, Olivera Nedeljković, Slađana Nikolić, Milica Obradović, Jovan Palalić, Đuro Perić, Mira Petrović, Milena Popović, Misala Premenković, Marina Raguš, Katarina Rakić, Života Starčević, prof. dr Ljubiša Stojmirović, dr Emeše Uri, Aco Petrović, Ljiljana Kuzmanović-Vujaković, Jelena Stevanović, Predrag Milošević, Radovan Arežina i Jelena Katić.

Narodna skupština je većinom glasova usvojila Zapisnik Druge sednice Drugog redovnog zasedanja Narodne skupštine Republike Srbije u 2021. godini, održane 13. i 14. oktobra 2021. godine (od 171 prisutnog narodnog poslanika, 157 je glasalo za, a 14 nije glasalo).

Zatim je Narodna skupština prešla na utvrđivanje dnevnog reda.

Izjašnjavajući se o predlogu za stavljanje na dnevni red akta po hitnom postupku, Narodna skupština je prihvatila predlog Vlade, da se, po hitnom postupku stavi na dnevni red sednice Predlog zakona o izmenama Zakona o budžetu Republike Srbije za 2021. godinu, sa Predlogom odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2021. godinu, Predlogom odluke o davanju saglasnosti na Odluku o izmenama Finansijskog plana Republičkog fonda za zdravstveno osiguranje za 2021. godinu i Predlogom odluke o davanju saglasnosti na Odluku o izmenama Finansijskog plana Nacionalne službe za zapošljavanje za 2021. godinu, koji je podnela Narodnoj skupštini 22. oktobra 2021. godine (od 171 prisutnog narodnog poslanika, 163 su glasala za, a osam nije glasalo).

Izjašnjavajući se o predlozima za dopunu predloženog dnevnog reda, Narodna skupština nije prihvatila: predlog narodnog poslanika Marijana Rističevića da se dnevni red sednice dopuni tačkom Predlog zakona o izmenama i dopunama Zakona o elektronskim medijima, koji je podneo Narodnoj skupštini 9. marta 2021. godine (nakon obrazloženja narodnog poslanika Marijana Rističevića, od 171 prisutnog narodnog poslanika, 22 su glasala za, a 149 nije glasalo) i predlog narodnog poslanika Bojana Torbice da se dnevni red sednice dopuni tačkom Predlog odluke o obrazovanju Komisije za istragu i utvrđenje broja žrtava agresije NATO pakta 1999. godine, koji su Narodnoj skupštini podneli narodni poslanici Đorđe Komlenski, Marijan Rističević, Ana Karadžić i Bojan Torbica 16. novembra 2020. godine (nakon obrazloženja narodnog poslanika Bojana Torbice, od 172 prisutna narodna poslanika, 20 je glasalo za, a 152 nisu glasala).

Narodna skupština je, većinom glasova (od 172 prisutna narodna poslanika, 163 su glasala za, a devet nije glasalo), prihvatila predlog narodnog poslanika dr Aleksandra Martinovića da se obavi

**1. zajednički načelni pretres o:**

**- Predlogu zakona o Zaštitniku građana**, koji je podnela Vlada (broj 011-1759/21 od 8. oktobra 2021. godine) i

**- Predlogu zakona o izmenama i dopunama Zakona o slobodnom pristupu informacijama od javnog značaja**, koji je podnela Vlada (broj 011-1758/21 od 8. oktobra 2021. godine);

**2. zajednički načelni i jedinstveni pretres o:**

**- Predlogu zakona o izmenama i dopunama Zakona o postupku registracije u Agenciji za privredne registre,** koji je podnela Vlada (broj 011-1762/21 od 8. oktobra 2021. godine),

**- Predlogu zakona o izmenama i dopunama Zakona o Centralnoj evidenciji stvarnih vlasnika,** koji je podnela Vlada (broj 011-1761/21 od 8. oktobra 2021. godine) i

**- Predlogu zakona o potvrđivanju Ugovora o garanciji (Pametna brojila) između Republike Srbije i Evropske banke za obnovu i razvoj,** koji je podnela Vlada (broj 011-1760/21 od 8. oktobra 2021. godine);

**3. zajednički jedinstveni pretres o:**

**- Predlogu odluke o dopuni Odluke o prestanku funkcije i imenovanju u Republičku izbornu komisiju,** koju je podneo narodni poslanik Samir Tandir, predsednik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ (broj 02-1766/21 od 8. oktobra 2021. godine) i

**- Predlogu odluke o izmenama Odluke o izboru članova i zamenika članova odbora Narodne skupštine Republike Srbije,** koji je podnela Poslanička grupa SOCIJALISTIČKA PARTIJA SRBIJE (SPS) (broj 02-1753/21 od 7. oktobra 2021. godine).

Narodna skupština je, većinom glasova (od 172 prisutna narodna poslanika, 166 je glasalo za, a šest nije glasalo), prihvatila predlog narodnog poslanika dr Aleksandra Martinovića da se Predlog zakona o izmenama Zakona o budžetu Republike Srbije za 2021. godinu, sa Predlogom odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2021. godinu, Predlogom odluke o davanju saglasnosti na Odluku o izmenama Finansijskog plana Republičkog fonda za zdravstveno osiguranje za 2021. godinu i Predlogom odluke o davanju saglasnosti na Odluku o izmenama Finansijskog plana Nacionalne službe za zapošljavanje za 2021. godinu, razmatra kao prva tačka dnevnog reda.

Narodna skupština je, većinom glasova (od 171 prisutnog narodnog poslanika, 167 je glasalo za, a četiri nisu glasala), utvrdila dnevni red Četvrte sednice Drugog redovnog zasedanja Narodne skupštine Republike Srbije u 2021. godini, u celini.

Tako utvrđen dnevni red je sledeći:

**1. Predlog zakona o izmenama Zakona o budžetu Republike Srbije za 2021. godinu, sa Predlogom odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2021. godinu, Predlogom odluke o davanju saglasnosti na Odluku o izmenama Finansijskog plana Republičkog fonda za zdravstveno osiguranje za 2021. godinu i Predlogom odluke o davanju saglasnosti na Odluku o izmenama Finansijskog plana Nacionalne službe za zapošljavanje za 2021. godinu**,koji je podnela Vlada (broj 400-1843/21 od 22. oktobra 2021. godine)

**2. Predlog zakona o Zaštitniku građana**, koji je podnela Vlada (broj 011-1759/21 od 8. oktobra 2021. godine)

**3. Predlog zakona o izmenama i dopunama Zakona o slobodnom pristupu informacijama od javnog značaja**, koji je podnela Vlada (broj 011-1758/21 od 8. oktobra 2021. godine)

**4. Predlog zakona o izmenama i dopunama Zakona o postupku registracije u Agenciji za privredne registre**, koji je podnela Vlada (broj 011-1762/21 od 8. oktobra 2021. godine)

**5. Predlog zakona o izmenama i dopunama Zakona o Centralnoj evidenciji stvarnih vlasnika**, koji je podnela Vlada (broj 011-1761/21 od 8. oktobra 2021. godine)

**6.** **Predlog zakona o potvrđivanju Ugovora o garanciji (Pametna brojila) između Republike Srbije i Evropske banke za obnovu i razvoj**, koji je podnela Vlada (broj 011-1760/21 od 8. oktobra 2021. godine)

**7. Predlog odluke o dopuni Odluke o prestanku funkcije i imenovanju u Republičku izbornu komisiju**, koju je podneo narodni poslanik Samir Tandir, predsednik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ (broj 02-1766/21 od 8. oktobra 2021. godine)

**8. Predlog odluke o izmenama Odluke o izboru članova i zamenika članova odbora Narodne skupštine Republike Srbije**, koji je podnela Poslanička grupa SOCIJALISTIČKA PARTIJA SRBIJE (SPS) (broj 02-1753/21 od 7. oktobra 2021. godine).

Predsednik je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju Siniša Mali, ministar finansija, prof. dr Darija Kisić-Tepavčević, ministar za rad, zapošljavanje, boračka i socijalna pitanja, dr Zlatibor Lončar, ministar zdravlja, Saša Stevanović, državni sekretar u Ministarstvu finansija, Zoran Radovanović, državni sekretar u Ministarstvu zdravlja, Darko Komnenić, pomoćnik ministra finansija, Mirjana Ćojbašić i Zoran Milošević, vršioci dužnosti pomoćnika ministra za rad, zapošljavanje, boračka i socijalna pitanja, Sanja Radojević Škodrić, direktor Republičkog fonda za zdravstveno osiguranje, Svetlana Tadin, direktor Sektora za ekonomske poslove u Republičkom fondu za zdravstveno osiguranje, Biljana Stanković, direktor ekonomskog sektora Nacionalne službe za zapošljavanje, Zlatica Zec, finansijski direktor Republičkog fonda za penzijsko i invalidsko osiguranje i Milesa Marjanović, Olivera Ružić Poparić i Dragana Nešić, viši savetnici u Ministarstvu finansija.

Zatim je Narodna skupština prešla na rad po utvrđenom dnevnom redu sednice, odnosno na načelni i jedinstveni pretres o **1. tački dnevnog reda - PREDLOGU ZAKONA O IZMENAMA ZAKONA O BUDžETU REPUBLIKE SRBIJE ZA 2021. GODINU, SA PREDLOGOM ODLUKE O DAVANjU SAGLASNOSTI NA ODLUKU O IZMENAMA I DOPUNAMA FINANSIJSKOG PLANA REPUBLIČKOG FONDA ZA PENZIJSKO I INVALIDSKO OSIGURANjE ZA 2021. GODINU, PREDLOGOM ODLUKE O DAVANjU SAGLASNOSTI NA ODLUKU O IZMENAMA FINANSIJSKOG PLANA REPUBLIČKOG FONDA ZA ZDRAVSTVENO OSIGURANjE ZA 2021. GODINU I PREDLOGOM ODLUKE O DAVANjU SAGLASNOSTI NA ODLUKU O IZMENAMA FINANSIJSKOG PLANA NACIONALNE SLUŽBE ZA ZAPOŠLjAVANjE ZA 2021. GODINU**.

Predsednik je, saglasno članu 157. stav 1. i članu 192. stav 3. Poslovnika, otvorio načelni i jedinstveni pretres o Predlogu zakona sa predlozima odluka o davanju saglasnosti na finansijske planove organizacija za obavezno socijalno osiguranje za 2021. godinu.

Uvodno izlaganje o Predlogu zakona podneo je predstavnik predlagača Siniša Mali, ministar finasija (nakon čijeg izlaganja je predsedavajući dr Vladimir Orlić, potpredsednik Narodne skupštine, saglasno članu 27. i članu 87. st. 2. i 3. Poslovnika, produžio rad sednice Narodne skupštine i posle 18,00 časova).

U načelnom i jedinstvenom pretresu učestvovali su narodni poslanici: Jelena Žarić Kovačević, izvestilac Odbora za ustavna pitanja i zakonodavstvo, dr Aleksandra Tomić, izvestilac Odbora za finansije, republički budžet i kontrolu trošenja javnih sredstava, Marijan Rističević, izvestilac Odbora za poljoprivredu, šumarstvo i vodoprivredu, dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Vojislav Vujić, predstavnik Poslaničke grupe JEDINSTVENA SRBIJA (JS) (nakon čijeg izlaganja se za reč javio ministar Siniša Mali), dr Milorad Mijatović, predstavnik Poslaničke grupe Socijaldemokratska partija Srbije, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS), Zoltan Pek, predstavnik Poslaničke grupe SAVEZ VOJVOĐANSKIH MAĐARA i dr Aleksandra Tomić, predstavnik Poslaničke grupe „Aleksandar Vučić - za našu decu“, posle čijeg izlaganja je predsedavajući Radovan Tvrdišić, potpredsednik Narodne skupštine, odredio pauzu u trajanju od jednog časa.

Nakon pauze, sednica je nastavljena u 15 časova i 25 minuta.

U nastavku načelnog i jedinstvenog pretresa učestvovali su narodni poslanici: prof. dr Jahja Fehratović, Jasmina Karanac, Nenad Filipović, Akoš Ujhelji, Jelena Mihailović, Ana Čarapić, Milija Miletić, Snežana Paunović, prof. dr Vladimir Marinković, Veroljub Arsić (nakon čijeg izlaganja se za reč javio ministar Siniša Mali), Dubravka Filipovski, dr Boban Birmančević, dr Petar Vesović i Nikola Lazić.

Zatim je predsedavajući dr Vladimir Orlić, potpredsednik Narodne skupštine, zaključio načelni i jedinstveni pretres.

Predsedavajući je odredio utorak, 26. oktobar 2021. godine, sa početkom u 18,00 časova, kao Dan za glasanje o 1. tački dnevnog reda.

Primenom elektronskog sistema za glasanje utvrđeno je da su u sali prisutna 182 narodna poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**1. tačka dnevnog reda - PREDLOG ZAKONA O IZMENAMA ZAKONA O BUDžETU REPUBLIKE SRBIJE ZA 2021. GODINU, SA PREDLOGOM ODLUKE O DAVANjU SAGLASNOSTI NA ODLUKU O IZMENAMA I DOPUNAMA FINANSIJSKOG PLANA REPUBLIČKOG FONDA ZA PENZIJSKO I INVALIDSKO OSIGURANjE ZA 2021. GODINU, PREDLOGOM ODLUKE O DAVANjU SAGLASNOSTI NA ODLUKU O IZMENAMA FINANSIJSKOG PLANA REPUBLIČKOG FONDA ZA ZDRAVSTVENO OSIGURANjE ZA 2021. GODINU I PREDLOGOM ODLUKE O DAVANjU SAGLASNOSTI NA ODLUKU O IZMENAMA FINANSIJSKOG PLANA NACIONALNE SLUŽBE ZA ZAPOŠLjAVANjE ZA 2021. GODINU**

Pre prelaska na odlučivanje o Predlogu zakona, predsedavajući je podsetio da, na osnovu člana 105. stav 2. tačka 8. Ustava Republike Srbije, Narodna skupština usvaja budžet većinom glasova svih narodnih poslanika.

Narodna skupština je, većinom glasova svih narodnih poslanika (od 182 prisutna narodna poslanika, 182 su glasala za), prihvatila Predlog zakona, u načelu.

Narodna skupština je posebno odlučila da postoje naročito opravdani razlozi za stupanje zakona na snagu u roku kraćem od osam dana od dana njegovog objavljivanja (od 182 prisutna narodna poslanika, 181 je glasao za, a jedan nije glasao).

Narodna skupština je, većinom glasova svih narodnih poslanika (od 182 prisutna narodna poslanika, 182 su glasala za), usvojila Predlog zakona o izmenama Zakona o budžetu Republike Srbije za 2021. godinu, u celini.

Narodna skupština je, većinom glasova (od 182 prisutna narodna poslanika, 181 je glasao za, a jedan nije glasao), usvojila Predlog odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2021. godinu.

Narodna skupština je, jednoglasno (od 182 prisutna narodna poslanika, 182 su glasala za), usvojila Predlog odluke o davanju saglasnosti na Odluku o izmenama Finansijskog plana Republičkog fonda za zdravstveno osiguranje za 2021. godinu.

Narodna skupština je, jednoglasno (od 182 prisutna narodna poslanika, 182 su glasala za), usvojila Predlog odluke o davanju saglasnosti na Odluku o izmenama Finansijskog plana Nacionalne službe za zapošljavanje za 2021. godinu.

Prvog dana rada, sednica je završena u 18 časova i 10 minuta.

**Drugi dan rada – 27. oktobar 2021. godine**

Sednica je počela u 10 časova i 15 minuta.

Sednici je predsedavao Stefan Krkobabić, potpredsednik Narodne skupštine.

Predsedavajući je, na osnovu službene evidencije o prisutnosti narodnih poslanika, konstatovao da sednici prisustvuje 80 narodnih poslanika, a primenom elektronskog sistema za glasanje utvrđeno je da je u sali prisutno 97 narodnih poslanika i da postoje uslovi za rad.

Predsedavajući je obavestio da je sprečena da sednici prisustvuje narodni poslanik Justina Pupin Košćal.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Slobodan Alavanja, Zagorka Aleksić, Svetozar Andrić, Dušan Bajatović, Arđend Bajrami, dr Dragana Barišić, Nadije Bećiri, Jelisaveta Veljković, Sonja Vlahović, Mladen Grujić, Vladimir Đukanović, Milan Đurica, Ninoslav Erić, Vladan Zagrađanin, Marko Zeljug, Milan Ilić, Enis Imamović, Biljana Jakovljević, Krsto Janjušević, Marija Jevđić, mr Jadranka Jovanović, Nataša Jovanović, Nikola Jolović, Šaip Kamberi, Dragomir Karić, Elvira Kovač, Goran Kovačević, Jovan Kolundžija, Đorđe Komlenski, Marijana Krajnović, Nataša Ljubišić, Sofija Maksimović, Ljiljana Malušić, Vladica Maričić, Dragan D. Marković, Dragan M. Marković, Rajka Matović, Jelena Mijatović, Đorđe Milićević, Vuk Mirčetić, Marko Mladenović, Milutin Mrkonjić, Olivera Nedeljković, Slađana Nikolić, prof. dr Žarko Obradović, Milica Obradović, dr Vladimir Orlić, Jovan Palalić, dr Balint Pastor, Zoltan Pek, Goran Pekarski, Mira Petrović, Milena Popović, Marina Raguš, Katarina Rakić, Momir Stojilković, prof. dr Ljubiša Stojmirović, Dejan Stošić, Smilja Tišma, dr Emeše Uri, Mirsad Hodžić, Ana Čarapić, Aleksandar Čotrić, Aco Petrović, Ljiljana Kuzmanović-Vujaković, Marina Mirković, Mina Kitanović, Jelena Stevanović, Predrag Milošević i Jelena Katić.

Predsedavajući je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju: Marija Obradović, ministar državne uprave i lokalne samouprave, Maja Mačužić Puzić, državni sekretar u Ministarstvu državne uprave i lokalne samouprave i Milan Čuljković, iz Ministarstva državne uprave i lokalne samouprave.

Zatim je Narodna skupština nastavila rad i prešla na **zajednički načelni pretres o predlozima zakona iz tačaka 2. i 3. dnevnog reda**.

Predsedavajući Stefan Krkobabić, potpredsednik Narodne skupštine je, saglasno članu 157. stav 2. Poslovnika Narodne skupštine, otvorio zajednički načelni pretres o:

**- Predlogu zakona o Zaštitniku građana** i

**- Predlogu zakona o izmenama i dopunama Zakona o slobodnom pristupu informacijama od javnog značaja.**

Uvodno izlaganje o predlozima zakona podnela je predstavnik predlagača Marija Obradović, ministar državne uprave i lokalne samouprave.

U zajedničkom načelnom pretresu učestvovali su narodni poslanici: Jelena Žarić Kovačević, izvestilac Odbora za ustavna pitanja i zakonodavstvo, dr Muamer Bačevac, izvestilac Odbora za ljudska i manjinska prava i ravnopravnost polova, Đorđe Dabić, izvestilac Odbora za pravosuđe, državnu upravu i lokalnu samoupravu i dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“.

\* \*

\*

Predsedavajući je, saglasno članu 90. stav 2. Poslovnika, obavestio da, na osnovu člana 101. stav 1. Poslovnika, prekida rad Četvrte sednice Drugog redovnog zasedanja Narodne skupštine Republike Srbije u 2021. godini, radi održavanja Pete sednice Drugog redovnog zasedanja Narodne skupštine Republike Srbije u 2021. godini, koja je sazvana za 27. oktobar 2021. godine sa početkom u 11 časova i 30 minuta i istovremeno je, u skladu sa članom 101. stav 5. Poslovnika, obavestio da će prekinuta sednica biti nastavljena nakon završetka Pete sednice Drugog redovnog zasedanja Narodne skupštine Republike Srbije u 2021. godini.

\*

\* \*

Posle pauze, sednica je nastavljena u 11 časova i 40 minuta.

U nastavku zajedničkog načelnog pretresa učestvovali su narodni poslanici: Nataša Mihailović-Vacić, zamenik predsednika Poslaničke grupe Socijaldemokratska partija Srbije, Slavenko Unković, predstavnik Poslaničke grupe JEDINSTVENA SRBIJA (JS), Arpad Fremond, predstavnik Poslaničke grupe SAVEZ VOJVOĐANSKIH MAĐARA, hadži Milorad Stošić, predsednik Poslaničke grupe PUPS - „Tri P“, Snežana Paunović, zamenik predsednika Poslaničke grupe SOCIJALISTIČKA PARTIJA SRBIJE (SPS), Dejan Kesar, predstavnik Poslaničke grupe „Aleksandar Vučić - za našu decu“, Misala Pramenković, Sanja Jefić Branković, mr Đorđe Kosanić, Stefan Krkobabić, Dunja Simonović Bratić i Samira Ćosović, nakon čijeg izlaganja je predsedavajući Radovan Tvrdišić, potpredsednik Narodne skupštine, saglasno članu 27. i članu 87. st. 2. i 3. Poslovnika, produžio rad Narodne skupštine i posle 18,00 časova i odredio pauzu u trajanju od jednog časa.

Nakon pauze, sednica je nastavljena u 15 časova i 5 minuta.

U nastavku zajedničkog načelnog pretresa učestvovali su narodni poslanici: Dubravka Kralj, Nebojša Bakarec (povodom čijeg izlaganja se za reč javila ministar Marija Obradović) i Vesna Nedović.

\* \*

\*

Narodna skupština je, saglasno članu 88. stav 1. tačka 8. i st. 3. i 4. Zakona o izboru narodnih poslanika, na predlog Odbora za administrativno - budžetska i mandatno - imunitetska pitanja, konstatovala da je prestao mandat, pre isteka vremena na koje je izabran, narodnom poslaniku Đuru Periću, danom nastupanja smrti.

Saglasno Zakonu o izboru narodnih poslanika, izvršiće se popunjavanje upražnjenog poslaničkog mesta u Narodnoj skupštini.

\*

\* \*

U nastavku zajedničkog načelnog pretresa učestvovali su narodni poslanici: doc. dr Ilija Životić, Nevena Vujadinović, Zoran Bojanić, Milanka Jevtović Vukojičić, Marijan Rističević (povodom čijeg izlaganja se za reč javila ministar Marija Obradović), dr Uglješa Mrdić (povodom čijeg izlaganja se za reč javila ministar Marija Obradović), Aleksandar Mirković i Adam Šukalo (povodom čijeg izlaganja se za reč javila ministar Marija Obradović).

Zatim je predsedavajući Stefan Krkobabić, potpredsednik Narodne skupštine, saglasno članu 98. stav 4. Poslovnika, zaključio zajednički načelni pretres o predlozima zakona iz tačaka 2. i 3. dnevnog reda.

Drugog dana rada, sednica je završena u 18,00 časova.

**Treći dan rada – 28. oktobar 2021. godine**

Sednica je počela u 10 časova i 25 minuta.

Sednici je predsedavao dr Muamer Zukorlić, potpredsednik Narodne skupštine.

Predsedavajući je, na osnovu službene evidencije o prisutnosti narodnih poslanika, konstatovao da sednici prisustvuje 88 narodnih poslanika, a primenom elektronskog sistema za glasanje utvrđeno je da je u sali prisutno 107 narodnih poslanika i da postoje uslovi za rad Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Milija Miletić, zamenik predsednika Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od Ministarstva unutrašnjih poslova, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) - od predsednika Vlade i Nebojša Bakarec, predstavnik Poslaničke grupe „Aleksandar Vučić - za našu decu“- od Zaštitnika građana i Poverenika za zaštitu ravnopravnosti.

Predsedavajući je obavestio da je sprečena da sednici prisustvuje narodni poslanik Justina Pupin Košćal.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Slobodan Alavanja, Zagorka Aleksić, Svetozar Andrić, Dušan Bajatović, Arđend Bajrami, dr Muamer Bačevac, Nadije Bećiri, Zoran Bojanić, Slaviša Bulatović, Jelisaveta Veljković, Sonja Vlahović, Nikola Vojinović, Mladen Grujić, prof. dr Zoran Dragišić, Vladimir Đukanović, Milan Đurica, Ninoslav Erić, Marko Zeljug, Biljana Jakovljević, Krsto Janjušević, Marija Jevđić, Ana Karadžić, Dragomir Karić, Goran Kovačević, Jovan Kolundžija, Đorđe Komlenski, Marijana Krajnović, Stefan Krkobabić, Selma Kučević, Miodrag Linta, Nataša Ljubišić, Sofija Maksimović, Ljiljana Malušić, Dragan D. Marković, Rajka Matović, Jelena Mijatović, Vuk Mirčetić, Marko Mladenović, Milutin Mrkonjić, Olivera Nedeljković, Vesna Nedović, Slađana Nikolić, Jasmina Obradović, Milica Obradović, prof. dr Aleksandra Pavlović Marković, Jovan Palalić, Biljana Pantić Pilja, Mira Petrović, Milena Popović, Misala Premenković, Marina Raguš, Dragana Radinović, Katarina Rakić, prof. dr Ljubinko Rakonjac, Života Starčević, prof. dr Ljubiša Stojmirović, Dejan Stošić, Smilja Tišma, dr Emeše Uri, Milan Urošević, Srbislav Filipović, Aco Petrović, Ljiljana Kuzmanović-Vujaković, Nikola Kožović, Jelena Stevanović, Predrag Milošević i Jelena Katić.

Predsedavajući je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju prof. dr Zorana Mihajlović, potpredsednica Vlade i ministar rudarstva i energetike, Siniša Mali, ministar finansija, Anđelka Atanasković, ministar privrede, Gordana Čomić, ministar za ljudska i manjinska prava i društveni dijalog, Dušan Vučković, pomoćnik ministra privrede, Zoran Ilić, vršilac dužnosti pomoćnika ministra rudarstva i energetike, Ana Tripović, direktor Uprave za javni dug u Ministarstvu finansija, Jelica Trninić Šišović, načelnik odeljenja u Ministarstvu privrede, Gordana Savić i Sandra Tasić, šefovi odseka u Ministarstvu privrede, Miladin Maglov, registrator Registra privrednih subjekata u Agenciji za privredne registre i Ružica Mačukat, zamenik registratora Registra privrednih subjekata u Agenciji za privredne registre.

Zatim je Narodna skupština nastavila rad i prešla na **zajednički** **načelni i jedinstveni pretres o predlozima zakona iz tačaka od 4. do 6. dnevnog reda**.

Predsedavajući dr Muamer Zukorlić, potpredsednik Narodne skupštine, saglasno članu 157. stav 2. i članu 170. stav 1. Poslovnika, otvorio je zajednički načelni i jedinstveni pretres o:

**- Predlogu zakona o izmenama i dopunama Zakona o postupku registracije u Agenciji za privredne registre,**

**- Predlogu zakona o izmenama i dopunama Zakona o Centralnoj evidenciji stvarnih vlasnika** i

**- Predlogu zakona o potvrđivanju Ugovora o garanciji (Pametna brojila) između Republike Srbije i Evropske banke za obnovu i razvoj.**

Uvodno izlaganje o predlozima zakona podnela je predstavnik predlagača Gordana Čomić, ministar za ljudska i manjinska prava i društveni dijalog.

U zajedničkom načelnom i jedinstvenom pretresu učestvovali su narodni poslanici: dr Aleksandra Tomić, izvestilac Odbora za finansije, republički budžet i kontrolu trošenja javnih sredstava (nakon čijeg izlaganja se za reč javila ministar Gordana Čomić), Veroljub Arsić, izvestilac Odbora za privredu, regionalni razvoj, trgovinu, turizam i energetiku, Branimir Jovanović, predsednik Poslaničke grupe Socijaldemokratska partija Srbije, dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ (nakon čijeg izlaganja se za reč javila ministar Gordana Čomić, kojoj je replicirao narodni poslanik dr Muamer Zukorlić), Vojislav Vujić, predstavnik Poslaničke grupe JEDINSTVENA SRBIJA (JS) (nakon čijeg izlaganja se za reč javila ministar Gordana Čomić), Akoš Ujhelji, predstavnik Poslaničke grupe SAVEZ VOJVOĐANSKIH MAĐARA, hadži Milorad Stošić, predsednik Poslaničke grupe PUPS - „Tri P“, Snežana Paunović, zamenik predsednika Poslaničke grupe SOCIJALISTIČKA PARTIJA SRBIJE (SPS), prof. dr Vladimir Marinković, predstavnik Poslaničke grupe „Aleksandar Vučić - za našu decu“, prof. dr Jahja Fehratović, Danijela Veljović, Nenad Filipović, Uglješa Marković, prof. dr Marko Atlagić, Milija Miletić, Samira Ćosović, Dejan Kesar (nakon čijeg izlaganja se za reč javila ministar Gordana Čomić), Ivana Popović, Veroljub Arsić i Aleksandar Mirković (nakon čijeg izlaganja su se za reč i repliku naizmenično javljali ministar Gordana Čomić i narodni poslanik Aleksandar Mirković).

Zatim je predsedavajuća Elvira Kovač, potpredsednik Narodne skupštine, zaključila zajednički načelni i jedinstveni pretres o predlozima zakona iz tačaka 4, 5. i 6. dnevnog reda, saglasno članu 27. i članu 87. st. 2. i 3. Poslovnika produžila rad sednice Narodne skupštine i posle 18,00 časova i u skladu sa čl. 27. i 205. Poslovnika odredila pauzu do 16,00 časova.

Posle pauze, sednica je nastavljena u 16 časova i 5 minuta.

U skladu sa članom 205. Poslovnika Narodne skupštine, pristupljeno je postavljanju poslaničkih pitanja, u vremenu od 16,00 do 19,00 časova.

Pre prelaska na postavljanje poslaničkih pitanja, predsednik Narodne skupštine je podsetio na odredbe Poslovnika koje se odnose na način postavljanja poslaničkih pitanja.

Poslanička pitanja postavili su narodni poslanici: Vladan Glišić - Branislavu Nedimoviću, potpredsedniku Vlade i ministru poljoprivrede, šumarstva i vodoprivrede, a odgovor je dala Irena Vujović, ministar zaštite životne sredine, nakon čega je narodni poslanik Vladan Glišić komentarisao odgovor i postavio dopunsko pitanje ministru Branislavu Nedimoviću, koji je odgovorio na pitanje, posle čega je narodni poslanik Vladan Glišić komentarisao i ovaj odgovor, Samir Tandir – Branku Ružiću, prvom potpredsedniku Vlade i ministru prosvete, nauke i tehnološkog razvoja i Siniši Malom, ministru finansija, koji su odgovorili, a odgovor je dala i Marija Obradović, ministar državne uprave i lokalne samouprave, nakon čega je narodni poslanik Samir Tandir komentarisao odgovore i postavio dopunsko pitanje Jadranki Joksimović, ministru za evropske integracije, Radomiru Ratku Dmitroviću, ministru za brigu o porodici i demografiju, Novici Tončevu, ministru bez portfelja i Gordani Čomić, ministru za ljudska i manjinska prava i društveni dijalog, koji su odgovorili na pitanja, posle čega je narodni poslanik Samir Tandir komentarisao i ove odgovore, Branimir Jovanović – ministru Jadranki Joksimović i ministru Ireni Vujović, koje su odgovorile, nakon čega je narodni poslanik Branimir Jovanović postavio dopunsko pitanje ministru Siniši Malom, koji je odgovorio na pitanje, posle čega je narodni poslanik Branimir Jovanović komentarisao odgovor, Vojislav Vujić – ministru Mariji Obradović, koja je dala odgovor, nakon čega je narodni poslanik Vojislav Vujić komentarisao odgovor i postavio dopunsko pitanje ministru Branislavu Nedimoviću, koji je odgovorio na pitanje, a odgovor je dao i ministar Radomir Ratko Dmitrović, posle čega je narodni poslanik Vojislav Vujić komentarisao i ove odgovore i Rozalija Ekres – ministru Siniši Malom, koji je dao odgovor, nakon čega je narodni poslanik Rozalija Ekres komentarisala odgovor i postavila dopunsko pitanje ministru Siniši Malom, koji je odgovorio na pitanje, posle čega je narodni poslanik Rozalija Ekres komentarisala i ovaj odgovor, a zatim je predsednik obavestio da je završen deo sednice koji se odnosi na poslanička pitanja i zahvalio se članovima Vlade na učešću u radu.

Trećeg dana rada, sednica je završena u 19 časova i 5 minuta.

**Četvrti dan rada – 2. novembar 2021. godine**

Sednica je počela u 10 časova i 25 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 70 narodnih poslanika, a primenom elektronskog sistema za glasanje utvrđeno je da je u sali prisutno 138 narodnih poslanika i da postoje uslovi za rad Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Samir Tandir, predsednik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od ministra rudarstva i energetike, Akoš Ujhelji, predstavnik Poslaničke grupe SAVEZ VOJVOĐANSKIH MAĐARA - od Ministarstva građevinarstva, saobraćaja i infrastrukture, Stefan Krkobabić, predstavnik Poslaničke grupe PUPS - „Tri P“ - od Ministarstva finansija, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) - od predsednika Vlade i dr Uglješa Mrdić, predstavnik Poslaničke grupe „Aleksandar Vučić - za našu decu“.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Slobodan Alavanja, Zagorka Aleksić, Dušan Bajatović, Arđend Bajrami, Sandra Božić, Jelisaveta Veljković, Sonja Vlahović, Nikola Vojinović, Milovan Drecun, Vladimir Đukanović, Milan Đurica, Ninoslav Erić, Marko Zeljug, Krsto Janjušević, Sanja Jefić Branković, Dragomir Karić, Nandor Kiš, Jovan Kolundžija, Marijana Krajnović, Dubravka Kralj, Sanja Lakić, Miodrag Linta, Sofija Maksimović, Vladica Maričić, Jelena Mijatović, Marko Mladenović, Milutin Mrkonjić, Olivera Nedeljković, Slađana Nikolić, Milica Obradović, prof. dr Aleksandra Pavlović Marković, dr Balint Pastor, Zoltan Pek, Mira Petrović, Milena Popović, Misala Premenković, Marina Raguš, Katarina Rakić, Stefan Srbljanović, Đorđe Todorović, dr Emeše Uri, Milan Urošević, Srbislav Filipović, Arpad Fremond, Aco Petrović, Ljiljana Kuzmanović-Vujaković, Marina Mirković, Nikola Kožović, Jelena Stevanović, Predrag Milošević i Jelena Katić.

\* \*

\*

Predsednik je, saglasno članu 90. stav 2. Poslovnika, obavestio da, na osnovu člana 101. stav 1. Poslovnika, prekida rad Četvrte sednice Drugog redovnog zasedanja Narodne skupštine Republike Srbije u 2021. godini, radi održavanja Šeste posebne sednice Narodne skupštine Republike Srbije u Dvanaestom sazivu, koja je sazvana za 2. novembar 2021. godine sa početkom u 11,00 časova i istovremeno je, u skladu sa članom 101. stav 5. Poslovnika, obavestio da će prekinuta sednica biti nastavljena nakon završetka Šeste posebne sednice Narodne skupštine Republike Srbije u Dvanaestom sazivu.

\*

\* \*

Sednica je nastavljena u 11 časova i 20 minuta.

Zatim je Narodna skupština nastavila rad i prešla na **zajednički jedinstveni pretres o predlozima odluka iz tačaka 7. i 8. dnevnog reda**.

Predsedavajući dr Vladimir Orlić, potpredsednik Narodne skupštine je, saglasno članu 192. stav 3, a shodno članu 157. stav 2. Poslovnika, otvorio zajednički jedinstveni pretres o:

**- Predlogu odluke o dopuni Odluke o prestanku funkcije i imenovanju u Republičku izbornu komisiju** i

**- Predlogu odluke o izmenama Odluke o izboru članova i zamenika članova odbora Narodne skupštine Republike Srbije**.

Predloge odluka obrazložili su predstavnici predlagača narodni poslanici Samir Tandir i Đorđe Milićević.

U zajedničkom jedinstvenom pretresu učestvovali su narodni poslanici: dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Stefan Krkobabić, predstavnik Poslaničke grupe PUPS - „Tri P“, Selma Kučević, predstavnik Poslaničke grupe UJEDINjENA DOLINA - SDA SANDžAKA, Branimir Jovanović, predsednik Poslaničke grupe Socijaldemokratska partija Srbije, Snežana Paunović, zamenik predsednika Poslaničke grupe SOCIJALISTIČKA PARTIJA SRBIJE (SPS), Aleksandar Mirković, predstavnik Poslaničke grupe „Aleksandar Vučić - za našu decu“, Milija Miletić, Slavenko Unković, Vuk Mirčetić, dr Muamer Bačevac, Aleksandar Marković, nakon čega je predsedavajući Stefan Krkobabić, potpredsednik Narodne skupštine, saglasno članu 27. i članu 87. st. 2. i 3. Poslovnika, produžio rad Narodne skupštine i posle 18,00 časova i odredio pauzu u trajanju od jednog časa.

Nakon pauze, sednica je nastavljena u 15 časova i 5 minuta.

U nastavku zajedničkog jedinstvenog pretresa učestvovali su narodni poslanici: Dejan Kesar, Marijan Rističević, Miloš Terzić, Veroljub Arsić, Miloš Banđur, prof. dr Marko Atlagić, Zoran Tomić, prof. dr Vladimir Marinković, dr Uglješa Mrdić i Adam Šukalo.

Zatim je predsedavajući dr Vladimir Orlić, potpredsednik Narodne skupštine, zaključio zajednički jedinstveni pretres o predlozima odluka iz tačaka 7. i 8. dnevnog reda.

Četvrtog dana rada, sednica je završena u 18,00 časova.

**Peti dan rada – 3. novembar 2021. godine**

Sednica je počela u 10 časova i 15 minuta.

Sednici je predsedavao dr Vladimir Orlić, potpredsednik Narodne skupštine.

Predsedavajući je, na osnovu službene evidencije o prisutnosti narodnih poslanika, konstatovao da sednici prisustvuje 65 narodnih poslanika, a primenom elektronskog sistema za glasanje utvrđeno je da je u sali prisutno 108 narodnih poslanika i da postoje uslovi za rad Narodne skupštine.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Slobodan Alavanja, Zagorka Aleksić, Svetozar Andrić, Dušan Bajatović, Arđend Bajrami, Nadije Bećiri, Slaviša Bulatović, Jelisaveta Veljković, Sonja Vlahović, Mladen Grujić, Vladimir Đukanović, Milan Đurica, Ninoslav Erić, Marko Zeljug, Krsto Janjušević, Marija Jevđić, mr Jadranka Jovanović, doc. dr Mihailo Jokić, Šaip Kamberi, Dragomir Karić, Jovan Kolundžija, Marijana Krajnović, Dubravka Kralj, Janko Langura, Sofija Maksimović, Jelena Mijatović, Milutin Mrkonjić, Olivera Nedeljković, Slađana Nikolić, prof. dr Žarko Obradović, Goran Pekarski, Mira Petrović, Tamara Pilipović, Ivana Popović, Milena Popović, Misala Premenković, Marina Raguš, Katarina Rakić, prof. dr Ljubinko Rakonjac, prof. dr Goran Tasić, Smilja Tišma, dr Emeše Uri, Milan Urošević, Aco Petrović, Ljiljana Kuzmanović-Vujaković, Marina Mirković, Nikola Kožović, Jelena Stevanović, Predrag Milošević i Jelena Katić.

Predsedavajući je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju Marija Obradović, ministar državne uprave i lokalne samouprave, Maja Mačužić Puzić, državni sekretar u Ministarstvu državne uprave i lokalne samouprave i Milan Čuljković, iz Ministarstva državne uprave i lokalne samouprave.

Zatim je Narodna skupština prešla na pretres u pojedinostima o **2. tački dnevnog reda – PREDLOGU ZAKONA O ZAŠTITNIKU GRAĐANA**

Predsedavajući dr Vladimir Orlić, potpredsednik Narodne skupštine, saglasno članu 157. stav 3. Poslovnika, otvorio je pretres Predloga zakona u pojedinostima.

Pisanim putem amandmane su povukli narodni poslanici: Snežana Paunović i Đorđe Milićević na član 6. i Đorđe Komlenski na član 48. Predloga zakona.

U pretresu o Amandmanu na član 7. koji su zajedno podneli narodni poslanici Snežana Paunović i Đorđe Milićević, učestvovali su narodni poslanici Snežana Paunović (povodom čijeg izlaganja se za reč javila predstavnik predlagača Marija Obradović, ministar državne uprave i lokalne samouprave), dr Aleksandar Martinović, dr Muamer Zukorlić i Snežana Paunović.

U pretresu o Amandmanu na član 8, sa ispravkom, koji su zajedno podneli narodni poslanici Snežana Paunović i Đorđe Milićević, učestvovali su narodni poslanici prof. dr Marko Atlagić, Dragan D. Marković (povodom čijeg izlaganja se za reč javila ministar Marija Obradović, kojoj je replicirao narodni poslanik Dragan D. Marković) i Snežana Paunović.

U pretresu o Amandmanu na član 9. koji su zajedno podneli narodni poslanici Snežana Paunović i Đorđe Milićević, učestvovali su narodni poslanici Đorđe Milićević, dr Uglješa Mrdić, Milija Miletić, Nebojša Bakarec, Viktor Jevtović, Srbislav Filipović, Zoran Tomić i Bratimir Vasiljević, nakon čijeg izlaganja je predsedavajući odredio pauzu od jednog časa.

Nakon pauze, sednica je nastavljena u 15,00 časova.

U nastavku pretresa o Amandmanu na član 9. koji su zajedno podneli narodni poslanici Snežana Paunović i Đorđe Milićević, učestvovao je narodni poslanik Luka Kebara.

\* \*

\*

Narodna skupština je, shodno članu 27. stav 5. Zakona o izboru narodnih poslanika, a na osnovu Odluke Republičke izborne komisije o dodeli mandata narodnom poslaniku radi popune upražnjenog poslaničkog mesta u Narodnoj skupštini i Izveštaja Odbora za administrativno-budžetska i mandatno-imunitetska pitanja, konstatovala potvrđivanje mandata narodnom poslaniku Momčilu Vuksanoviću, izabranom sa Izborne liste „Aleksandar Vučić - za našu decu“.

Zatim je narodni poslanik Momčilo Vuksanović, saglasno članu 17. Zakona o Narodnoj skupštini, položio zakletvu, nakon čega mu je predsednik čestitao na izboru i poželeo uspeh u budućem radu.

\*

\* \*

U nastavku pretresa o Amandmanu na član 9. koji su zajedno podneli narodni poslanici Snežana Paunović i Đorđe Milićević, učestvovao je narodni poslanik Marijan Rističević.

U pretresu o Amandmanu na član 10. koji su zajedno podneli narodni poslanici Snežana Paunović i Đorđe Milićević, učestvovala je narodni poslanik Sandra Joković.

U pretresu o Amandmanu na član 17. koji su zajedno podneli narodni poslanici Snežana Paunović i Đorđe Milićević, učestvovao je narodni poslanik Stefan Srbljanović.

U pretresu o Amandmanu na član 32. koji je podnela narodni poslanik Jelena Žarić Kovačević, učestvovali su narodni poslanici Veroljub Arsić, Milan Jugović, Mladen Bošković i Milimir Vujadinović.

U pretresu o Amandmanu na član 48. koji je podneo Odbor za pravosuđe, državnu upravu i lokalnu samoupravu, učestvovala je ministar Marija Obradović, koja je prihvatila Amandman.

Zatim je predsedavajući zaključio pretres Predloga zakona u pojedinostima i obavestio da će Narodna skupština u Danu za glasanje odlučivati o Predlogu zakona u načelu, pojedinostima i u celini.

Predsedavajući je, saglasno članu 87. stav 5. Poslovnika Narodne skupštine, odredio sredu, 3. novembar 2021. godine, sa početkom u 16 časova i 40 minuta, kao Dan za glasanje o tačkama od 2. do 8. dnevnog reda Četvrte sednice Drugog redovnog zasedanja Narodne skupštine Republike Srbije u 2021. godini.

Primenom elektronskog sistema za glasanje utvrđeno je da je u sali prisutno 170 narodnih poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**2. tačka dnevnog reda – PREDLOG ZAKONA O ZAŠTITNIKU GRAĐANA**

Narodna skupština je, jednoglasno (od 174 prisutna narodna poslanika, 174 su glasala za), prihvatila Predlog zakona, u načelu.

Sastavni deo Predloga zakona postao je Amandman narodnog poslanika Jelene Žarić Kovačević na član 32. i Amandman Odbora za pravosuđe, državnu upravu i lokalnu samoupravu na član 48. Predloga zakona.

Narodna skupština nije prihvatila amandmane narodnih poslanika: Snežane Paunović i Đorđa Milićevića na član 7. (od 174 prisutna narodna poslanika, 21 je glasao za, a 153 nisu glasala), na član 8, sa ispravkom (od 174 prisutna narodna poslanika, 18 je glasalo za, a 156 nije glasalo), na član 9. (od 174 prisutna narodna poslanika, 20 je glasalo za, a 154 nisu glasala), na član 10. (od 174 prisutna narodna poslanika, 23 su glasala za, a 151 nije glasao) i na član 17. (od 174 prisutna narodna poslanika, 20 je glasalo za, a 154 nisu glasala).

Narodna skupština je, jednoglasno (od 174 prisutna narodna poslanika, 174 su glasala za), usvojila Predlog zakona o Zaštitniku građana, u celini.

**3. tačka dnevnog reda – PREDLOG ZAKONA O IZMENAMA I DOPUNAMA ZAKONA O SLOBODNOM PRISTUPU INFORMACIJAMA OD JAVNOG ZNAČAJA**

Pošto je Narodna skupština obavila pretres Predloga zakona u načelu, a s obzirom na to da na Predlog zakona nisu podneti amandmani, Narodna skupština je, saglasno članu 160. stav 3. Poslovnika, odlučivala samo o Predlogu zakona u celini.

Narodna skupština je, jednoglasno (od 174 prisutna narodna poslanika, 174 su glasala za), usvojila Predlog zakona o izmenama i dopunama Zakona o slobodnom pristupu informacijama od javnog značaja, u celini.

**4. tačka dnevnog reda – PREDLOG ZAKONA O IZMENAMA I DOPUNAMA ZAKONA O POSTUPKU REGISTRACIJE U AGENCIJI ZA PRIVREDNE REGISTRE**

Pošto je Narodna skupština obavila načelni pretres o predlozima zakona iz tačaka 4. i 5. dnevnog reda, a s obzirom na to da na predloge zakona nisu podneti amandmani Narodna skupština je, saglasno članu 160. stav 3. Poslovnika Narodne skupštine, odlučivala samo o predlozima zakona u celini.

Narodna skupština je, većinom glasova (od 174 prisutna narodna poslanika, 173 su glasala za, a jedan nije glasao), usvojila Predlog zakona o izmenama i dopunama Zakona o postupku registracije u Agenciji za privredne registre, u celini.

**5. tačka dnevnog reda – PREDLOG ZAKONA O IZMENAMA I DOPUNAMA ZAKONA O CENTRALNOJ EVIDENCIJI STVARNIH VLASNIKA**

Narodna skupština je, jednoglasno (od 174 prisutna narodna poslanika, 174 su glasala za), usvojila Predlog zakona o izmenama i dopunama Zakona o Centralnoj evidenciji stvarnih vlasnika, u celini.

**6. tačka dnevnog reda – PREDLOG ZAKONA O POTVRĐIVANjU UGOVORA O GARANCIJI (PAMETNA BROJILA) IZMEĐU REPUBLIKE SRBIJE I EVROPSKE BANKE ZA OBNOVU I RAZVOJ**

Narodna skupština je, većinom glasova svih narodnih poslanika (od 174 prisutna narodna poslanika, 174 su glasala za), usvojila Predlog zakona o potvrđivanju Ugovora o garanciji (Pametna brojila) između Republike Srbije i Evropske banke za obnovu i razvoj, u celini.

**7. tačka dnevnog reda – PREDLOG ODLUKE O DOPUNI ODLUKE O PRESTANKU FUNKCIJE I IMENOVANjU U REPUBLIČKU IZBORNU KOMISIJU**

Narodna skupština je, većinom glasova svih narodnih poslanika (od 174 prisutna narodna poslanika, 173 su glasala za, a jedan nije glasao), usvojila Predlog odluke o dopuni Odluke o prestanku funkcije i imenovanju u Republičku izbornu komisiju, u celini.

**8. tačka dnevnog reda – PREDLOG ODLUKE O IZMENAMA ODLUKE O IZBORU ČLANOVA I ZAMENIKA ČLANOVA ODBORA NARODNE SKUPŠTINE REPUBLIKE SRBIJE**

Narodna skupština je, većinom glasova svih narodnih poslanika (od 174 prisutna narodna poslanika, 174 su glasala za), usvojila Predlog odluke o izmenama Odluke o izboru članova i zamenika članova odbora Narodne skupštine Republike Srbije, u celini.

Pošto je Narodna skupština obavila razmatranje i odlučivanje o svim tačkama dnevnog reda sednice, predsednik Narodne skupštine je, saglasno članu 102. Poslovnika, zaključio Četvrtu sednicu Drugog redovnog zasedanja Narodne skupštine Republike Srbije u 2021. godini.

Sednica je zaključena u 16 časova i 55 minuta.

GENERALNI SEKRETAR PREDSEDNIK

Veljko Odalović Ivica Dačić